Ehdotus neuvoston päätökseksi menettelystä komissiolle siirrettyä täytäntöönpanovaltaa käytettäessä /* KOM/98/0380 lopull. - CNS 98/0219 */



Virallinen lehti nro C 279 , 08/09/1998 s. 0005



Ehdotus neuvoston päätökseksi menettelystä komissiolle siirrettyä täytäntöönpanovaltaa käytettäessä (98/C 279/05) KOM(1998) 380 lopull. - 98/0219(CNS) (Komission esittämä 16 päivänä heinäkuuta 1998) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 145 artiklan kolmannen luetelmakohdan, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo, että neuvosto siirtää perustamissopimuksen 145 artiklan nojalla komissiolle toimivallan antamiensa säädösten täytäntöönpanoon; se voi asettaa ehtoja tämän toimivallan käytölle ja se voi perustelluissa erityistapauksissa pidättää itselleen oikeuden käyttää suoraan täytäntöönpanovaltaa, neuvosto on tehnyt 13 päivänä heinäkuuta 1987 menettelystä komissiolle siirrettyä täytäntöönpanovaltaa käytettäessä päätöksen 87/373/ETY (1), jonka tavoitteena on rajoittaa menettelymallien lukumäärää, Amsterdamin sopimuksen tehneen hallitustenvälisen konferenssin päätösasiakirjaan liitetyssä julistuksessa N:o 31 komissiota on kehotettu tekemään neuvostolle ehdotus päätöksen 87/373/ETY muuttamisesta, muutosten tarkoituksena on ensisijaisesti selventää niitä perusteita, joilla valinta täytäntöönpanotoimien vahvistamismenettelyjen kesken tehdään, tätä varten täytäntöönpano- tai hallintotoimista on päätettävä menettelyllä, jolla taataan päätöksen tekeminen kohtuullisessa ajassa, laajakantoisista toimista, joilla sovelletaan, ajantasaistetaan tai mukautetaan perussäädöksiä olennaisimmilta osiltaan, on päätettävä menettelyllä, joka antaa lainsäätäjälle, oli sitten kyseessä Euroopan parlamentti ja neuvosto yhdessä tai neuvosto yksinään, mahdollisuuden osallistua asian käsittelyyn, neuvoa-antavaa menettelyä käytetään silloin, kun hallintomenettelyä tai säädäntämenettelyä ei pidetä tarpeellisina; tällöin otetaan kyseisten säädösten täytäntöönpanosta jo saatu kokemus huomioon, muutosten tarkoituksena on toissijaisesti yksinkertaistaa komissiolle siirretyn täytäntöönpanovallan menettelyjä; tätä varten niiden lukumäärää on supistettava ja niitä on mukautettava ottamalla huomioon kunkin toimielimen toimivalta, tässä hengessä Euroopan parlamentille on säännöllisesti tiedotettava komitean työstä, täytäntöönpanovallan käytön yksinkertaistaminen edellyttää tämän päätöksen soveltamista myös ennen sen hyväksymistä vahvistettujen säädösten täytäntöönpanomenettelyissä; näin ollen kaikki nämä säädökset on mukautettava tähän päätökseen, tietyt yhteisön lainsäädännön säännökset, etenkin terveydensuojelun osalta, on saatettava nopeasti päätökseen; näin ollen tällaisiin tapauksiin on tarpeen soveltaa päätöksentekomenettelyä, jolla voidaan noudattaa kyseisen lainsäädännön perustavoitteita, tämä päätös ei koske komiteoita, jotka neuvosto on perustanut 145 artiklan kolmannen luetelmakohdan määrätyn mekanismin ulkopuolella; se ei myöskään koske perustamissopimuksissa määrättyjen yhteisen ulkomaankauppapolitiikan ja kilpailusääntöjen soveltamiseksi perustettujen komiteoiden erityisiä menettelyjä, ja olisi kumottava päätös 87/373/ETY, ON PÄÄTTÄNYT SEURAAVAA: 1 artikla Lukuun ottamatta niitä perusteltuja erityistapauksia, joissa neuvosto pidättää itselleen oikeuden käyttää suoraan täytäntöönpanovaltaa, se siirtää täytäntöönpanovallan komissiolle perussäädöksessä olevien yksityiskohtaisten määräysten mukaisesti. Kun täytäntöönpanotoimenpiteiden hyväksymisessä on perussäädöksen mukaan noudatettava tiettyjä menettelyvaatimuksia, näiden on oltava 3-6 artiklassa säädettyjen menettelyjen mukaisia ja 2 artiklassa määriteltyjen perusteiden mukaisia. 2 artikla Soveltamis- ja hallintotoimenpiteistä, erityisesti etenkin yhteisten politiikkojen kuten yhteisen maatalouspolitiikan toteuttamiseen, budjettivaikutukseltaan merkittävien ohjelmien toteuttamiseen ja merkittävän taloudellisen tuen myöntämiseen liittyvistä toimenpiteistä, päätetään hallintomenettelyllä. Laajakantoisista toimenpiteistä, joiden tarkoituksena on soveltaa, saattaa ajan tasalle tai mukauttaa perussäädöksiä olennaisilta osiltaan, päätetään säädäntämenettelyllä. Neuvoa-antavaa menettelyä sovelletaan, jos hallintomenettelyn tai säädäntämenettelyn käyttämistä ei pidetä tarpeellisena. Suojamenettelyä on sovellettava, kun komissiolle on siirretty toimivalta päättää sen laatuisista toimenpiteistä. 3 artikla Neuvoa-antava menettely Komissiota avustaa neuvoa-antava komitea, jossa on jäsenvaltioiden edustajat ja puheenjohtajana komission edustaja. Komission edustaja tekee komitealle ehdotuksen tarvittavista toimenpiteistä. Komitea antaa, tarvittaessa äänestettyään, lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Komission on mahdollisimman suurelta osalta otettava huomioon komitean lausunto. Se ilmoittaa komitealle, millä tavoin tämän lausunto on otettu huomioon. 4 artikla Hallintomenettely Komissiota avustaa hallintokomitea, jossa on jäsenvaltioiden edustajat ja puheenjohtajana komission edustaja. Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa määrätyllä enemmistöllä. Puheenjohtaja ei osallistu äänestykseen. Komissio päättää toimenpiteistä, joita sovelletaan välittömästi. Jos toimenpiteet eivät kuitenkaan ole komitean lausunnon mukaisia, komissio ilmoittaa niistä viipymättä neuvostolle. Tässä tapauksessa komissio voi lykätä päättämiensä toimenpiteiden soveltamista enintään kolmella kuukaudella ilmoituksen tekopäivästä. Neuvosto voi määräenemmistöllä päättää asiasta toisin kolmannessa kohdassa tarkoitetun ajan kuluessa. 5 artikla Säädäntämenettely Komissiota avustaa sääntelykomitea, jossa on jäsenvaltioiden edustajat ja puheenjohtajana komission edustaja. Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa määrätyllä enemmistöllä. Puheenjohtaja ei osallistu äänestykseen. Komissio voi päättää suunnitelluista toimenpiteistä, jos ne ovat komitean lausunnon mukaiset. Jos suunnitellut toimenpiteet eivät ole komitean lausunnon mukaisia tai lausuntoa ei ole annettu, komissio ei päätä suunnitelluista toimenpiteistä. Tällöin komissio voi tehdä perustamissopimuksen määräysten mukaisesti neuvostolle ehdotuksen tarvittavista toimenpiteistä. 6 artikla Suojamenettely Komissio ilmoittaa neuvostolle ja jäsenvaltioille jokaisesta päätöksestä, joka koskee suojatoimenpiteitä. Voidaan säätää, että komissio neuvottelee jäsenvaltioiden kanssa kutakin tapausta varten säädetyn menettelyn mukaisesti ennen tällaisen päätöksen tekemistä. Jokainen jäsenvaltio voi saattaa komission päätöksen neuvoston käsiteltäväksi kyseisessä säädöksessä säädetyn määräajan kuluessa. Neuvosto voi määräenemmistöllä päättää asiasta toisin kyseisessä säädöksessä säädetyn määräajan kuluessa. 7 artikla Kukin komitea vahvistaa työjärjestyksensä puheenjohtajansa ehdotuksesta. Euroopan parlamentille tiedotetaan säännöllisesti komiteoiden työstä. Tässä tarkoituksessa sille lähetetään kokousten esityslistat, komiteoille esitetyt luonnokset perustamissopimuksen 189 b artiklassa tarkoitetulla menettelyllä päätettävistä täytäntöönpanotoimista ja äänestystulokset. Sille tiedotetaan myös kaikista komission neuvostolle ilmoittamista toimenpiteistä tai toteuttavia toimenpiteitä koskevista ehdotuksista. 8 artikla Neuvosto tai Euroopan parlamentti ja neuvosto mukauttavat komission ehdotuksesta mahdollisimman pian komissiota täytäntöönpanovaltansa käyttämisessä avustavia komiteoita koskevat yksityiskohtaiset säännökset tämän päätöksen mukaisiksi. Mukauttaminen tehdään yhteisön toimielimille kuuluvia velvoitteita noudattaen. Sillä ei voida asettaa kyseenalaiseksi perussäädöksen tavoitteita eikä yhteisön toiminnan tehokkuutta. 9 artikla Kumotaan päätös 87/373/ETY. (1) EYVL L 197, 18.7.1987, s. 33.